Skijaški skokovi na Zimskim olimpijskim igrama
Skijaški skokovi održani su na svim Zimskim olimpijskim igrama dosad. Od 1924. do 1956. takmičenja su održavana na jednoj skakaonici, čija je dužina varirala od Igara do Igara. Većina historičara smjestila je ovu dužinu na 70 m i klasificirala to kao veliku skakaonicu. Godine 1960. dužina je standardizirana na 80 m. Četiri godine kasnije dodana je i mala skakaonica od 70 m (K-90), uz 80-metarsku (K-120). Dužina velike skakaonice povećana je s 80 na 90 m (K-120) na ZOI 1968. Ekipno takmičenje na velikoj skakaonici uvedeno je 1988. Do 1992. takmičenja su spominjana po udaljenosti kritične tačke umjesto po dužini zaletišta i to se zadržalo do danas. Za ZOI 2006. mala skakaonica označena je kao HS 106 (K-95), a velika HS 140 (K-125). Međunarodni olimpijski odbor 6. aprila 2011. zvanično je uvrstio ženske skijaške skokove u program za ZOI 2014. u Sočiju. Na Igrama u Pekingu 2022. prvi put je održano i takmičenje mješovitih timova (dva skakača i dvije skakačice).